CELEX: 32012D0444
Language: mt
Date: 2012-07-24 00:00:00
Title: 2012/444/UE: Deċiżjoni tal-Kunsill tal- 24 ta' Lulju 2012 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni ta' Banka Slovenije

28.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 202/21
            
         DEĊIŻJONI TAL-KUNSILL
   tal-24 ta' Lulju 2012
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni ta' Banka Slovenije
   (2012/444/UE)
   IL-KUNSILL TAL-UNJONI EWROPEA,
   Wara li kkunsidra l-Protokoll (Nru 4) dwar l-Istatuti tas-Sistema Ewropea ta' Banek Ċentrali u tal-Bank Ċentrali Ewropew anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni BĊE/2012/9 tal-Bank Ċentrali Ewropew tal-1 ta' Ġunju 2012 lill-Kunsill tal-Unjoni Ewropea dwar l-awdituri esterni ta' Banka Slovenije (1),
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom jiġu vverifikati minn awdituri esterni indipendenti li jkunu ġew rakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni attwali ta’ Banka Slovenije jintemm wara l-verifika għas-sena finanzjarja 2011. Huwa għalhekk meħtieġ li jinħatru awdituri esterni mis-sena finanzjarja 2012.
            
         
               (3)
            
            
               Banka Slovenije għażel lil Deloitte revizija d.o.o. bħala l-awditur estern tiegħu għas-snin finanzjarji mill-2012 sal-2014.
            
         
               (4)
            
            
               Il-Kunsill Governattiv tal-BĊE rrakkomanda li Deloitte revizija d.o.o. tinħatar bħala l-awditur estern ta' Banka Slovenije għas-snin finanzjarji mill-2012 sal-2014.
            
         
               (5)
            
            
               Huwa xieraq li tiġi segwita r-rakkomandazzjoni tal-Kunsill Governattiv tal-BĊE u li tiġi emendata d-Deċiżjoni 1999/70/KE (2) kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Artikolu 1(13) tad-Deċiżjoni 1999/70/KE huwa sostitwit b’dan li ġej:
   
      "13.   Deloitte revizija d.o.o hija b' dan approvata bħala l-awditur estern ta' Banka Slovenije għas-snin finanzjarji mill-2012 sal-2014.".
   
   Artikolu 2
   Din id-Deċiżjoni għandha ssir effettiva fil-jum tan-notifika tagħha.
   Artikolu 3
   Din id-Deċiżjoni hija indirizzata lill-Bank Ċentrali Ewropew.
   
      Magħmul fi Brussell, l-24 ta’ Lulju 2012.
      
         
            Għall-Kunsill
         
         
            Il-President
         
         A. D. MAVROYIANNIS
      
   
   
      (1)  ĠU C 161, 7.6.2012, p. 1.
   
      (2)  ĠU L 22, 29.1.1999, p. 69.